CELEX: C2004/217/40
Language: el
Date: 2004-08-28 00:00:00
Title: Υπόθεση Τ-185/04: Προσφυγή της Lancôme Parfums et Beauté et Cie κατά του Γραφείου Εναρμονίσεως στο πλαίσιο της εσωτερικής αγοράς, η οποία ασκήθηκε στις 25 Μαΐου 2004

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/22
            
         Προσφυγή της Lancôme Parfums et Beauté et Cie κατά του Γραφείου Εναρμονίσεως στο πλαίσιο της εσωτερικής αγοράς, η οποία ασκήθηκε στις 25 Μαΐου 2004
   (Υπόθεση Τ-185/04)
   (2004/C 217/40)
   Γλώσσα διαδικασίας: η γαλλική
   Η Lancôme Parfums et Beauté et Cie με έδρα το Παρίσι, εκπροσωπούμενη από την Muriel Antoine Lalance, δικηγόρο, άσκησε στις 25 Μαΐου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της εσωτερικής αγοράς (στο εξής: ΓΕΕΑ).
   Στη διαδικασία ενώπιον του τέταρτου τμήματος προσφυγών συμμετείχε και η Jacqueline Baudon.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του ΓΕΕΑ, της 11ης Μαρτίου 2004 (υπόθεση R 0039/2002-4), σχετικά με τη διαδικασία ανακοπής μεταξύ της Lancôme Parfums et Beauté et Cie και της Jacqueline Baudon,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Κοινοτικό σήμα για το οποίο ζητείται απόρριψη της καταχωρίσεως:
            
            
               το λεκτικό σήμα «AROMACOSMETIQUE» αίτηση 886.335 για προϊόντα της κλάσεως 3 (καλλυντικά, προϊόντα ομορφιάς, προϊόντα για μακιγιάζ)
            
         
               Δικαιούχος του σήματος για το οποίο ζητείται απόρριψη της καταχωρίσεως:
            
            
               η προσφεύγουσα εταιρεία
            
         
               Αιτούμενος την απόρριψη της καταχωρίσεως:
            
            
               Η Jacqueline Baudon, δικαιούχος των γαλλικών λεκτικών σημάτων «AROMACOSMETIQUE», υπό τους αριθμούς 92/408 786, για υπηρεσίες της κλάσεως 42, και 98/739 256, για προϊόντα των κλάσεων 3 και 5
            
         
               Απόφαση του τμήματος ανακοπών:
            
            
               απόρριψη της καταχωρίσεως του κοινοτικού σήματος «AROMACOSMETIQUE», λόγω του κινδύνου συγχύσεως με το προϋφιστάμενο σήμα υπ' αριθ. 98/739 256
            
         
               Απόφαση του τμήματος προσφυγών:
            
            
               απόρριψη της προσφυγής
            
         
               Προβαλλόμενα επιχειρήματα:
            
            
               Παράβαση των άρθρων 61, 62, 73 και 79 του κανονισμού (ΕΚ) αριθ. 40/94 για το κοινοτικό σήμα, και του άρθρου 41 του Χάρτη θεμελιωδών δικαιωμάτων της Ευρωπαϊκής Ενώσεως, και του άρθρου 6, παράγραφος 1, της Ευρωπαϊκής Συμβάσεως για τα ανθρώπινα δικαιώματα και τις θεμελιώδεις ελευθερίες.